Et skrik i mørket

Et skrik i mørket (originaltittel: Evil Angels) er en australsk dramafilm fra 1988 regissert av Fred Schepisi. Filmen handler om et ungt ektepar i Australia som mister sitt nyfødt barn til en Dingo. Ingen var vitne til det som skjedde og derfor begynner noen å mistenke dem for selv å ha drept babyen. Politi og rettsvesen kobles inn og ekteparet må føre en årelang kamp for å bevise sin uskyld. Filmen er basert på en sann historie som utspant seg i Australia på 1980-tallet. Hovedrollene spilles av Meryl Streep og Sam Neill. Filmen er også kjent under tittelen A Cry in the Dark.

Et skrik i mørket ble godt mottatt av anmelderne, men ble ingen publikumsuksess.

Meryl Streep ble tildelt prisen for beste kvinnelige skuespiller ved Filmfestivalen i Cannes.

Handling 
Familien Chamberlain er på campingferie i den australske outback. Om kvelden gjør de i stand til grillparty og den lille jentungen sover alene i et telt. Plutselig hører de voksne et skrik og mor Lindy løper mot teltet til ungen. I det hun når teltet får hun et glimt av en dingo som forsvinner. Til sin forskrekkelse oppdager hun at barnet er borte og en desperat leteaksjon begynner. Moren mener babyen ble tatt av en dingo, men etter en stund begynner det å gå rykter om at hun selv drepte den. En lang dragkamp mellom henne og rettsvesenet starter og deler av befolkningen vender henne ryggen. Det faktum at paret er Syvendedagsadventister blir brukt mot dem og enkelte går så langt som å hevde at barnets død var ledd i en religiøs offerseremoni. Saken får en voldsom pressedekning. Etter syv års fengsling blir hun frikjent.

Filmen gjengir dramaet, og drøfter også detaljer og fakta som omga den oppsiktsvekkende saken.

Om filmen

Popularitet og økonomi 
Et skrik i mørket innbrakte 3 millioner australske dollar i Australia og nesten $7 millioner i USA. 

Produksjonskostnadene var på ca $15 millioner.

Anmelderne 
Den ble godt mottatt av anmelderne og har fått å mye som 93 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner.

Dagbladets, VG og Arbeideravisa gav den terningkast fem, mens Aftenposten gav den terningkast fire. Den norske nettstedet CINERAMA gav den terningkast seks i 2005.

Priser 
Meryl Streep vant prisen for beste skuespillerinne ved Filmfestivalen i Cannes. Hun vant en tilsvarende pris ved Australian Film Institute Award, samt en New York Film Critics Circle Award. Hun ble i tillegg nominert til Oscar for rollen. Sam Neill vant prisen for beste mannlige hvovedrolle ved Australian Film Institute Award. Filmen ble kåret til beste film, beste regi og beste manus ved Australian Film Institute Award. 

Det kan eller nevnes at den ble nominert til Gullpalmen og fire Golden Globe.

Historisk bakgrunn 
Saken mot ekteparet Chamberlain var baser på indisier og folkesnakk. Det fantes verken lik, våpen eller et klart motiv i drapssaken mot ekteparet. Andre faktorer, slik som fordommer mot parets religiøse overbevisning; mangelfulle rettsmedisinske rapporter som ble tatt for god fisk; og et massehysteri som utviklet seg til en heksejakt.

Først i 2012 fastslo australsk rett at barnet ble drept av en dingo.

Rollebesetning 
 Meryl Streep : Lindy Chamberlain
 Sam Neill : Michael Chamberlain
 Bruce Myles : Ian Barker
 Neil Fitzpatrick : John Phillips
 Charles Tingwell : Dommer James Muirhead
 Maurie Fields : Dommer Denis Barritt
 Nick Tate : Detective Charlwood
 Lewis Fitz-Gerald : Stuart Tipple

Litteratur 
 Bryson, John. Evil Angels. Ringwood, Australia: Penguin Books, 1985 (first edition). ISBN 0-670-80993-4.
 Chamberlain, Lindy. Through My Eyes: Lindy Chamberlain, An Autobiography. Melbourne, Australia: William Heinemann, 1990. ISBN 0-85561-331-9.

Referanser

Eksterne lenker 
 

Australske dramafilmer
Filmer fra 1988
Filmer basert på virkelige hendelser
Engelskspråklige filmer
Filmer lagt til rurale strøk
Filmer lagt til Australia
Filmer satt til 1980-årene